

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Gymnázium |
| 1. Názov projektu | Gymza číta, počíta a báda |
| 1. Kód projektu ITMS2014+ | 312011U517 |
| 1. Názov pedagogického klubu | SLOVGYMZA |
| 1. Dátum stretnutia pedagogického klubu | 18.05.2022 |
| 1. Miesto stretnutia pedagogického klubu | Gymnázium, Hlinská 29, Žilina |
| 1. Meno koordinátora pedagogického klubu | Lenka Štalmachová |
| 1. Odkaz na webové sídlo zverejnenej správy | www.gymza.sk |

|  |
| --- |
| 1. **Manažérske zhrnutie:**   krátka anotácia, kľúčové slová  čitateľská gramotnosť; čitateľské zručnosti žiakov, kľúčové pojmy, efektivita učenia sa, motivácia žiakov; komunikačné zručnosti žiakov; pracovný list; umelecká a vecná literatúra; analýza a interpretácia umeleckého textu  čitateľské stratégie PLAN - , REAP a KWL; čitateľské postupy 5-4-3-2-1 a 3-2-1; brainstorming, myšlienková mapa, osnova, koncept, diskusia, referát |
| 1. **Hlavné body, témy stretnutia, zhrnutie priebehu stretnutia:** 2. Zhromaždenie vypracovaných pracovných listov s aplikáciou vybraných čitateľských stratégií, metód a postupov  * členky PK SLOVGYMZA  pokračovali v hodnotení a výbere vypracovaných, overených i ešte neoverených pracovných listov, zameraných na implementáciu čitateľských stratégií a postupov, ktoré pripravovali v priebehu uplynulých školských rokov * postupne vytvárali banku úloh, ktorú sa na predošlom stretnutí 9.5.2022 rozhodli zdieľať prostredníctvom platformy MS Teams * sústredili sa na pracovné listy, zamerané na čitateľské stratégie PLAN, REAP a KWL a čitateľské postupy 5-4-3-2-1 a 3-2-1 * Z pripravených pracovných listov vybrali napríklad uvedené nižšie:   Slovenský jazyk a literatúra 1.ročník  **PL Slovná zásoba národného jazyka**   * Práca s vecným textom z učebnice Caltíková, M. a kol. Nový Slovenský jazyk pre stredné školy 1. Bratislava: Orbis Pictus Istropolitana, 2019, s.99-105 * Implementácia **čitateľskej stratégie KWL**   Postup:  - žiaci si pripravia tabuľku s tromi stĺpcami, v rámci ktorých budú postupne vypĺňať informácie k téme v rámci jednotlivých fáz:  K – know (viem) - žiaci sumarizujú doteraz nadobudnuté (počas školského vzdelávania i zo životných skúseností) vedomosti k danej témy; východiskom práce je spoločný brainstorming, jeho výsledky si žiaci zapíšu vo forme pojmovej mapy  W – want (chcem vedieť) – žiaci formulujú otázky, čo by sa ešte o danej téme chceli dozvedieť, na čo by chceli pri čítaní dostať odpoveď, predpokladajú, čo by sa v texte mohli dozvedieť  L – learned (naučil som sa) – počas čítania po jednotlivých častiach a po prečítaní  textu žiaci zaznamenávajú, čo sa z textu naučili, sumarizujú nové poznatky, nadobudnuté z prečítaného textu   * Na záver práce s náučným textom v rámci diskusie žiaci porovnávajú, aké vedomosti k danej téme už poznali pred čítaním textu a aké nové vedomosti získali počas čítania textu   Slovenský jazyk a literatúra 2.ročník  **PL Sylabotonický veršový systém**   * Práca s vecným textom z učebnice Polakovičová, A. a kol.: Literatúra pre stredné školy II. Bratislava, Orbis Pictus Istropolitana, 2018, s.109 – 110 * Implementácia **čitateľskej stratégie REAP**   Postup:  R - read – žiaci samostatne čítajú náučný text, tvorený súvislým aj nesúvislým  textom  E - encode – informácie, vyjadrené odbornými termínmi si zapíšu sebe  zrozumiteľnou formou  A - annotate – žiaci zhodnotia vlastnosti náučného textu – prehľadnosť,  zrozumiteľnosť, napíšu krátku úvahu, ako pochopili príčiny zavedenia  sylabotonického veršového systému v realistickej poézii  P – ponder – svoje názory porovnávajú v krátkej diskusii, získané poznatky  o sylabotonickom veršovom systéme aplikujú v analýze rytmu vybraného textu  (napr. S. Hurban – Vajanský: Trochej a jamb I. (s.110) alebo P.Országh –  Hviezdoslav: Krvavé sonety (s.112) v uvedenej učebnici)  Slovenský jazyk a literatúra 3.ročník  **PL F. Kafka: Premena**   * Práca s vecným textom z učebnice Polakovičová, A. a kol.: Literatúra pre stredné školy III. Bratislava, Orbis Pictus Istropolitana, 2018, s.109 – 110 * Implementácia **čitateľskej stratégie REAP**   Postup:  R - read – žiaci samostatne čítajú umelecký text, ukážku z poviedky F. Kafku  Premena, ukážku tvorí niekoľko vybraných častí príbehu usporiadaných  v chronologickom poradí  E - encode – po prečítaní jednotlivých odsekov textu si žiaci zapíšu prerozprávanie  príbehu vlastnými slovami  A - annotate – žiaci v krátkej úvahe/recenzii vyjadria svoj názor na umelecký text,  mali by pomenovať, aké nové prvky prináša F. Kafka do literatúry – netradičná téma,  symbolický význam príbehu, subjektívny rozprávač, prelínanie pásma postáv  a pásma rozprávača, atď.  P – ponder – v diskusii žiaci prezentujú svoju analýzu a interpretáciu textu, uvažujú  o paralelách symbolickej premeny človeka v súčasnosti (zmena človeka fyzická  alebo psychická – vek, choroba, úraz, apod.) a to, ako môžu dané skutočnosti  ovplyvňovať medziľudské vzťahy  Slovenský jazyk a literatúra 3.ročník  **PL Dejiny literatúry. Avantgarda**   * Práca s vecným textom z učebnice Polakovičová, A. a kol.: Literatúra pre stredné školy III. Bratislava, Orbis Pictus Istropolitana, 2018, s.74 - 81 * Implementácia **čitateľskej stratégie PLAN**   Postup:  P - predict (predpoklad, predpoveď) - pred samotným čítaním si žiaci prezerajú náučný text v učebnici, zvýraznené slová, reprodukcie výtvarných diel (I. Weiner-Kráľ, M. Galanda, Ľ. Fulla a ďalší), v rámci brainstormingu odhadujú, o čom je náučný text, svoj predpoklad zapíšu vo forme myšlienkovej mapy  L - locate – v zapísanej myšlienkovej mape si žiaci označia – farebne odlíšia  známe a neznáme pojmy  A - add – počas čítania textu žiaci pridávajú k vyznačeným pojmom krátku  charakteristiku, vysvetlenie  N - note – všetky poznatky, informácie získané z textu najskôr spoločne žiaci  vysvetľujú na základe svojej pojmovej mapy, potom si každý spracuje krátky  konspekt  Slovenský jazyk a literatúra 4.ročník  **PL Fantastická literatúra**   * Práca s vecným textom z učebnice Polakovičová, A. a kol.: Literatúra pre stredné školy IV. Bratislava: Orbis Pictus Istropolitana, 2018, s.126 -127 * Implementácia **čitateľského postupu 5-4-3-2-1**   Postup:  - v rámci čitateľského postupu 5-4-3-2-1 žiak vyhodnocuje získané informácie v piatich krokoch; východiskom pre prácu s textom je sústredené, pozorné prečítanie textu, potom žiaci dostanú informáciu, ako budú postupovať a počas druhého čítania sa sústredia na to, aby vyhľadali a zapísali:  5 nových informácií – v rámci uvedeného textu to môžu byť najmä nové pojmy, termíny, príp. informácie u dejín literatúry  4 informácie, týkajúce sa hlavnej myšlienky – žiaci sa sústredia sa na kľúčové informácie v texte  3 nové slová, ktoré našli v texte – najmä slová potrebné na porozumenie textu, napr. nové, neznáme termíny  2 informácie, ktoré už poznali – žiak vychádza nielen z vedomostí, ale aj vlastných skúseností z čítania literárnych diel, príp. poznatkov z filmovej tvorby, apod.  1 vec, na ktorú nenašli v texte odpoveď   * Získané a zapísané informácie budú tvoriť osnovu k danej téme, úlohou žiakov bude následne vytvoriť krátky referát o fantastickej literatúre, v ktorom všeobecné informácie doplnia konkrétnymi príkladmi z vlastných čitateľských alebo filmových zážitkov  1. Členky PK SLOVGYMZA potvrdili rozhodnutie z predošlého stretnutia, že v systéme MS Teams vytvoria priečinky pre jednotlivé ročníky na ukladanie pracovných listov s úlohami, zameranými na implementáciu čitateľských stratégií a postupov. Súčasne bude možné pracovné listy zdieľať žiakom, či už prostredníctvom platformy MS Teams, alebo systému Edupage. |
| 1. **Závery a odporúčania:** 2. Členky PK SLOVGYMZA diskutovali o výsledkoch aplikácie pripravených pracovných listov, zameraných na využitie čitateľských stratégií PLAN, REAP a KWL a čitateľských postupov 5-4-3-2-1 a 3-2-1. 3. Členky PK SLOVGYMZA zhodnotili využiteľnosť vybraných čitateľských stratégií: stratégia PLAN a REAP sú vhodné aj na prácu s umeleckým textom, osvedčili sa pri analýze a interpretácii umeleckých textov vo všetkých ročníkoch; všetky uvedené čitateľské stratégie a postupy sú vhodné na prácu s vecným textom, či už z literatúry, jazyka alebo štylistiky. 4. Členky PK SLOVGYMZA vybrali súbor najlepšie pripravených a overených pracovných listov, zameraných na využitie čitateľských stratégií PLAN, REAP a KWL a čitateľských postupov 5-4-3-2-1 a 3-2-1. 5. Členky PK SLOVGYMZA sa dohodli na zdieľaní pracovných listov prostredníctvom platformy MS Teams. L. Štalmachová, K. Červencová a H. Krajčovičová nazdieľajú do priečinkov v MS Teams vybraté pracovné listy.   Z: V texte T: 15.6.2022 |

|  |  |
| --- | --- |
| 14. Vypracoval (meno, priezvisko) | Katarína Červencová |
| 15. Dátum | 18.05.2022 |
| 16. Podpis |  |
| 17. Schválil (meno, priezvisko) | Lenka Štalmachová |
| 18. Dátum | 18.05.2022 |
| 19. Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Gymnázium |
| Názov projektu: | Gymza číta, počíta a báda |
| Kód ITMS projektu: | 312011U517 |
| Názov pedagogického klubu: | SLOVGYMZA |

# PREZENČNÁ LISTINA

Miesto konania stretnutia: Gymnázium, Hlinská 29, Žilina

Dátum konania stretnutia:18.05.2022

Trvanie stretnutia: od 16:00 hod.do 19:00 hod.

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Anna Blunárová |  | Gymnázium, Hlinská 29, Žilina |
| 2. | Katarína Červencová |  | Gymnázium, Hlinská 29, Žilina |
| 3. | Helena Krajčovičová |  | Gymnázium, Hlinská 29, Žilina |
| 4. | Lenka Štalmachová |  | Gymnázium, Hlinská 29, Žilina |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |